\NormalFont\ShortTitle{Alt Kanto}

{\MT ALTA KANTO DE SALOMONO


\par }\ChapOne{1}{\PP \VerseOne{1}Alta kanto de Salomono.


\par }{\Q \VS{2}Ho, li kisu min per kisoj de sia buŝo!

\par }{\Q Ĉar via amo estas pli bona, ol vino.


\par }{\Q \VS{3}Ho, kiel bonodoras viaj aromaĵoj!

\par }{\Q Via nomo similas al elverŝita oleo;

\par }{\Q Tial la fraŭlinoj amas vin.


\par }{\Q \VS{4}Altiru min; ni postkuros vin.

\par }{\Q La reĝo envenigu min en siajn ĉambrojn;

\par }{\Q Ho, ni ĝojos kaj gajiĝos kun vi;

\par }{\Q Ni memoros vian amon pli, ol vinon;

\par }{\Q Sincere oni amas vin.


\par }{\PP \par }
{\BB \par }
{\Q \VS{5}Mi estas nigra, tamen beleta,

\par }{\Q Ho filinoj de Jerusalem,

\par }{\Q Kiel la tendoj de Kedar,

\par }{\Q Kiel la tapetoj de Salomono.


\par }{\Q \VS{6}Ne rigardu min, ke mi estas nigreta:

\par }{\Q La suno min brulkolorigis.

\par }{\Q La filoj de mia patrino koleris kontraŭ mi;

\par }{\Q Ili faris min gardistino de la vinberĝardenoj;

\par }{\Q Mian propran vinberĝardenon mi ne gardis.


\par }{\Q \VS{7}Diru al mi, ho vi, kiun mia animo amas,

\par }{\Q Kie vi paŝtas, kie vi ripozigas vian brutaron tagmeze:

\par }{\Q Kial mi similu al vagistino

\par }{\Q Ĉe la brutaroj de viaj kamaradoj?


\par }{\PP \par }
{\BB \par }
{\Q \VS{8}Se vi ne scias tion, ho belulino inter virinoj,

\par }{\Q Sekvu la paŝojn de la ŝafaro,

\par }{\Q Kaj paŝtu viajn kapridojn ĉe la tendoj de la paŝtistoj.


\par }{\PP \par }
{\BB \par }
{\Q \VS{9}Al la ĉevalino en la ĉaroj de Faraono

\par }{\Q Mi komparas vin, ho mia amatino.


\par }{\Q \VS{10}Belaj estas viaj vangoj sub la orelringoj,

\par }{\Q Via kolo sub la laĉoj de perloj.


\par }{\Q \VS{11}Orajn orelringojn ni faros al vi,

\par }{\Q Kun arĝentaj enkrustaĵoj.


\par }{\PP \par }
{\BB \par }
{\Q \VS{12}Dum la reĝo sidas ĉe la festotablo,

\par }{\Q Mia nardo bonodoras.


\par }{\Q \VS{13}Kiel fasko de mirho, restanta inter miaj mamoj,

\par }{\Q Estas al mi mia amato.


\par }{\Q \VS{14}Kiel floraro de kofero estas por mi mia amato,

\par }{\Q En la vinberĝardenoj de En-Gedi.


\par }{\PP \par }
{\BB \par }
{\Q \VS{15}Ho, vi estas bela, mia amatino; ho, vi estas ja bela;

\par }{\Q Viaj okuloj estas kiel ĉe kolomboj.


\par }{\PP \par }
{\BB \par }
{\Q \VS{16}Ho, vi estas bela, mia amato, kaj ĉarma;

\par }{\Q Nia lito estas kiel freŝaj herboj;


\par }{\Q \VS{17}La traboj de nia domo estas cedraj,

\par }{\Q Niaj ĉevronoj estas abiaj.



\par }\Chap{2}{\PP \par }
{\Q \VerseOne{1}Mi estas la lilio de Ŝaron,

\par }{\Q La rozo de la valoj.


\par }{\PP \par }
{\BB \par }
{\Q \VS{2}Kiel rozo inter la dornoj,

\par }{\Q Tiel estas mia amatino inter la knabinoj.


\par }{\PP \par }
{\BB \par }
{\Q \VS{3}Kiel pomarbo inter arboj nefruktaj,

\par }{\Q Tiel estas mia amato inter la junuloj.

\par }{\Q Mi sopiris al lia ombro, jen mi sidiĝis;

\par }{\Q Kaj liaj fruktoj estas bongustaj al mia palato.


\par }{\Q \VS{4}Li enkonduku min en vindomon,

\par }{\Q Kaj lia standardo super mi estu la amo.


\par }{\Q \VS{5}Plifortigu min per vinberkuko,

\par }{\Q Refreŝigu min per pomsuko;

\par }{\Q Ĉar mi estas malsana de amo.


\par }{\Q \VS{6}Lia maldekstra mano estu sub mia kapo,

\par }{\Q Lia dekstra ĉirkaŭprenu min.


\par }{\PP \par }
{\BB \par }
{\Q \VS{7}Mi ĵurligas vin, ho filinoj de Jerusalem,

\par }{\Q Je la gazeloj aŭ la cervoj de la kampo:

\par }{\Q Ne veku nek sendormigu la amatinon,

\par }{\Q Ĝis ŝi mem volos.


\par }{\PP \par }
{\BB \par }
{\Q \VS{8}Ho, jen estas la voĉo de mia amato! Ho, jen li venas,

\par }{\Q Rapidante sur la montoj, saltante sur la altaĵoj.


\par }{\Q \VS{9}Mia amato similas al gazelo aŭ al cervo.

\par }{\Q Ho, jen li staras post nia muro,

\par }{\Q Rigardante tra la fenestro,

\par }{\Q Sin montrante ĉe la krado.


\par }{\Q \VS{10}Mia amato vokas, li parolas al mi:

\par }{\Q Leviĝu, mia amatino, mia belulino, ho venu;


\par }{\Q \VS{11}Ĉar la vintro jam forpasis,

\par }{\Q La pluvo pasis kaj malaperis;


\par }{\Q \VS{12}La floroj jam estas sur la tero;

\par }{\Q La kantosezono jam alvenis,

\par }{\Q Kaj la voĉo de la turto jam aŭdiĝas en nia lando;


\par }{\Q \VS{13}La figarbo jam maturigas siajn fruktetojn,

\par }{\Q La vinbertrunkoj siajn vinberetojn,

\par }{\Q Kiuj jam bonodoras.

\par }{\Q Leviĝu, mia amatino, mia belulino, kaj venu.


\par }{\Q \VS{14}Ho mia kolombino, en la krevaĵoj de la roko, en la kaŝejo de la rokkrutaĵo,

\par }{\Q Montru al mi vian aspekton, aŭdigu al mi vian voĉon;

\par }{\Q Ĉar via voĉo estas dolĉa, kaj via aspekto estas bela.


\par }{\Q \VS{15}Kaptu al ni la ŝakalojn, la malgrandajn ŝakalojn,

\par }{\Q La detruantojn de la vinberĝardenoj,

\par }{\Q Kiam niaj vinberĝardenoj burĝonas.


\par }{\Q \VS{16}Mia amato apartenas al mi,

\par }{\Q Kaj mi apartenas al li,

\par }{\Q Kiu paŝtas inter la rozoj.


\par }{\Q \VS{17}Ĝis la tago malvarmetiĝos kaj la ombroj forkuros,

\par }{\Q Turnu vin, ho amato, similiĝu al gazelo aŭ al cervo

\par }{\Q Sur la montoj de aromaĵoj.



\par }\Chap{3}{\PP \par }
{\Q \VerseOne{1}Sur mia kuŝejo dum la nokto mi serĉis tiun, kiun mia animo amas;

\par }{\Q Mi serĉis lin, sed mi lin ne trovis.


\par }{\Q \VS{2}Mi leviĝos, kaj irados tra la urbo;

\par }{\Q Sur la stratoj kaj placoj mi serĉos tiun, kiun mia animo amas;

\par }{\Q Mi serĉis lin, sed mi lin ne trovis.


\par }{\Q \VS{3}La gardistoj, kiuj iradas tra la urbo, renkontis min,

\par }{\Q Al ili mi demandis: Ĉu vi vidis tiun, kiun mia animo amas?


\par }{\Q \VS{4}Kiam mi nur ekforiris de ili,

\par }{\Q Mi renkontis tiun, kiun mia animo amas;

\par }{\Q Mi tenis lin, kaj ne delasis lin,

\par }{\Q Ĝis mi enkondukis lin en la domon de mia patrino,

\par }{\Q Kaj en la ĉambron de ŝi, kiu naskis min.


\par }{\PP \par }
{\BB \par }
{\Q \VS{5}Mi ĵurligas vin, ho filinoj de Jerusalem,

\par }{\Q Je la gazeloj aŭ cervoj de la kampo:

\par }{\Q Ne veku nek sendormigu la amatinon,

\par }{\Q Ĝis ŝi mem volos.


\par }{\PP \par }
{\BB \par }
{\Q \VS{6}Kiu estas ŝi, kiu venas el la dezerto, kiel kolono de fumo

\par }{\Q Parfumita per mirho kaj olibano,

\par }{\Q Per ĉiaj pudroj de la parfumisto?


\par }{\Q \VS{7}Jen estas la lito de Salomono!

\par }{\Q Sesdek fortuloj ĉirkaŭas ĝin

\par }{\Q El la fortuloj de Izrael,


\par }{\Q \VS{8}Ĉiuj tenantaj glavojn, kompetentaj batalantoj;

\par }{\Q Ĉiu portas sian glavon ĉe sia femuro,

\par }{\Q Pro la teruro de la nokto.


\par }{\Q \VS{9}Edziĝan liton el la ligno de Lebanon

\par }{\Q Konstruis al si la reĝo Salomono.


\par }{\Q \VS{10}Ĝiajn kolonojn li konstruis el arĝento,

\par }{\Q La ĉarpentaĵon el oro, la tegaĵon el purpuro;

\par }{\Q La interno estas pavimita per la amo de la filinoj de Jerusalem.


\par }{\Q \VS{11}Iru tien, ho filinoj de Cion, kaj vidu la reĝon Salomono,

\par }{\Q Vestitan per la krono, per kiu lia patrino kronis lin en la tago de lia edziĝofesto,

\par }{\Q En la tago de la ĝojo de lia koro.



\par }\Chap{4}{\PP \par }
{\Q \VerseOne{1}Vi estas bela, mia amatino, vi estas bela;

\par }{\Q Viaj okuloj estas kolombaj, malantaŭ via vualo.

\par }{\Q Viaj haroj estas kiel aro da kaprinoj,

\par }{\Q Deirantaj sur la deklivo de la monto Gilead.


\par }{\Q \VS{2}Viaj dentoj estas kiel tondotaj ŝafinoj,

\par }{\Q Kiuj elvenas el la lavejo;

\par }{\Q Ĉiuj estas en paroj,

\par }{\Q Kaj ne mankas eĉ unu el ili.


\par }{\Q \VS{3}Viaj lipoj estas kiel ruĝa fadeno,

\par }{\Q Kaj via elparolado estas bela;

\par }{\Q Kiel peco de granato, viaj vangoj aspektas

\par }{\Q Malantaŭ via vualo.


\par }{\Q \VS{4}Via kolo estas kiel la turo de David, kiu estas konstruita kiel armiltenejo;

\par }{\Q Mil ŝildoj pendas sur ĝi,

\par }{\Q Ĉiuj ŝildoj de la potenculoj.


\par }{\Q \VS{5}Viaj du mamoj estas kiel du cervidoj, ĝemeloj de gazelino,

\par }{\Q Kiuj sin paŝtas inter la rozoj.


\par }{\Q \VS{6}Ĝis la tago malvarmetiĝos kaj la ombroj forkuros,

\par }{\Q Mi foriros al la monto de mirho kaj al la altaĵo de olibano.


\par }{\Q \VS{7}Via tutaĵo estas bela, mia amatino;

\par }{\Q Vi ne havas difekton.


\par }{\PP \par }
{\BB \par }
{\Q \VS{8}Kun mi el Lebanon venu, ho mia fianĉino,

\par }{\Q Kun mi el Lebanon;

\par }{\Q Rigardu malsupren de la pinto de Amana,

\par }{\Q De la pinto de Senir kaj Ĥermon,

\par }{\Q El la kavernoj de la leonoj,

\par }{\Q De la montoj de la leopardoj.


\par }{\Q \VS{9}Vi kortuŝis min, mia fratino, mia fianĉino;

\par }{\Q Vi kortuŝis min per unu ekrigardo de viaj okuloj,

\par }{\Q Per unu ĉeno de sur via kolo.


\par }{\Q \VS{10}Kiel bela estas via amo, mia fratino, mia fianĉino!

\par }{\Q Ho, kiom pli bona estas via amo, ol vino!

\par }{\Q Kaj la bonodoro de viaj parfumaĵoj estas pli bona, ol ĉiaj aromaĵoj!


\par }{\Q \VS{11}Mielo gutadas el viaj lipoj, ho mia fianĉino;

\par }{\Q Mielo kaj lakto kuŝas sub via lango;

\par }{\Q Kaj la bonodoro de viaj vestoj estas kiel la bonodoro de Lebanon.


\par }{\Q \VS{12}Vi estas ĝardeno ŝlosita, ho mia fratino, mia fianĉino;

\par }{\Q Vi estas fonto ŝlosita, puto sigelita.


\par }{\Q \VS{13}Viaj kreskaĵoj estas paradizo de granatoj kun multevaloraj fruktoj,

\par }{\Q Plena de koferoj kaj nardoj;


\par }{\Q \VS{14}Nardo kaj safrano;

\par }{\Q Kano kaj cinamo, kun ĉiuspecaj olibanarboj;

\par }{\Q Mirho kaj aloo kaj la plej delikataj aromaĵoj;


\par }{\Q \VS{15}Ĝardenfonto, puto de vivanta akvo,

\par }{\Q Kaj riveretoj elfluantaj el Lebanon.


\par }{\PP \par }
{\BB \par }
{\Q \VS{16}Vekiĝu, ho norda vento, venu, ho suda vento;

\par }{\Q Trablovu mian ĝardenon, ke ĝiaj aromaĵoj elfluu.

\par }{\Q Venu mia amato en sian ĝardenon

\par }{\Q Kaj manĝu ĝiajn multevalorajn fruktojn.



\par }\Chap{5}{\PP \par }
{\Q \VerseOne{1}Mi venis en mian ĝardenon, mia fratino, mia fianĉino;

\par }{\Q Mi deŝiris mian mirhon kaj miajn aromaĵojn;

\par }{\Q Mi manĝis mian mielĉelaron, kiel ankaŭ mian mielon;

\par }{\Q Mi trinkis mian vinon, kiel ankaŭ mian lakton.

\par }{\Q Manĝu, ho miaj kamaradoj;

\par }{\Q Drinku kaj ebriiĝu, ho miaj amikoj.


\par }{\PP \par }
{\BB \par }
{\Q \VS{2}Mi dormis, sed mia koro estis maldorma;

\par }{\Q Jen estas la voĉo de mia amato, jen li ekfrapas:

\par }{\Q Malfermu al mi, ho mia fratino, mia amatino, mia kolombino, mia virtulino;

\par }{\Q Ĉar mia kapo estas plena de roso,

\par }{\Q Miaj harbukloj de la gutoj de la nokto.


\par }{\Q \VS{3}Mi jam demetis mian ĥitonon; kial mi ĝin denove surmetu?

\par }{\Q Mi jam lavis miajn piedojn; kial mi ilin malpurigu?


\par }{\Q \VS{4}Mia amato etendis sian manon tra la truo,

\par }{\Q Kaj mia interno kompatis lin.


\par }{\Q \VS{5}Mi leviĝis, por malfermi al mia amato;

\par }{\Q Kaj de miaj manoj gutis mirho,

\par }{\Q Kaj miaj fingroj estis malsekaj de mirha fluidaĵo,

\par }{\Q Sur la riglilo de la seruro.


\par }{\Q \VS{6}Mi malfermis al mia amato;

\par }{\Q Sed mia amato forturniĝis kaj malaperis.

\par }{\Q Mia animo tremis, dum li parolis;

\par }{\Q Mi lin serĉis, sed mi lin ne trovis;

\par }{\Q Mi vokis lin, sed li ne respondis al mi.


\par }{\Q \VS{7}La gardistoj, kiuj ĉirkaŭas la urbon, renkontis min,

\par }{\Q Ili batis kaj vundis min;

\par }{\Q La gardistoj de la muroj deprenis de mi la kovrotukon.


\par }{\Q \VS{8}Mi ĵurligas vin, ho filinoj de Jerusalem, se vi renkontos mian amaton,

\par }{\Q Ho, kion vi diros al li? ke mi estas malsana de amo.


\par }{\PP \par }
{\BB \par }
{\Q \VS{9}Per kio diferencas via amato de aliaj amatoj,

\par }{\Q Ho belulino inter virinoj?

\par }{\Q Per kio diferencas via amato de aliaj amatoj,

\par }{\Q Ke vi tiele ĵurligas nin?


\par }{\PP \par }
{\BB \par }
{\Q \VS{10}Mia amato estas blanka kaj ruĝa,

\par }{\Q Distinginda inter dekmilo.


\par }{\Q \VS{11}Lia kapo estas pura oro;

\par }{\Q Liaj haroj estas buklitaj, nigraj kiel korvo;


\par }{\Q \VS{12}Liaj okuloj estas kiel kolomboj ĉe la akvotorentoj;

\par }{\Q Lavitaj per lakto, orname enkadrigitaj;


\par }{\Q \VS{13}Liaj vangoj estas kiel bedoj de aromaĵoj, kiel kesto de ŝmiraĵisto;

\par }{\Q Liaj lipoj estas kiel rozoj, ili gutadas fluidan mirhon;


\par }{\Q \VS{14}Liaj manoj estas kiel oraj ringoj, kadritaj per topazoj;

\par }{\Q Lia korpo estas ebura, enkrustita per safiroj;


\par }{\Q \VS{15}Liaj kruroj estas kiel marmoraj kolonoj, enfiksitaj en bazoj el pura oro;

\par }{\Q Lia aspekto estas kiel Lebanon, majesta kiel cedroj;


\par }{\Q \VS{16}Lia palato estas dolĉaĵoj; lia tutaĵo estas tre aminda.

\par }{\Q Tia estas mia amato, kaj tia estas mia kamarado,

\par }{\Q Ho filinoj de Jerusalem.



\par }\Chap{6}{\PP \par }
{\Q \VerseOne{1}Kien foriris via amato,

\par }{\Q Ho belulino inter virinoj?

\par }{\Q Kien forturniĝis via amato,

\par }{\Q Por ke ni lin serĉu kun vi?


\par }{\PP \par }
{\BB \par }
{\Q \VS{2}Mia amato iris en sian ĝardenon, al la bedoj de aromaĵoj,

\par }{\Q Por paŝti en la ĝardenoj kaj kolekti rozojn.


\par }{\Q \VS{3}Mi apartenas al mia amato, kaj mia amato apartenas al mi;

\par }{\Q Tiu, kiu paŝtas inter la rozoj.


\par }{\PP \par }
{\BB \par }
{\Q \VS{4}Ho, mia amatino, vi estas bela kiel Tirca,

\par }{\Q Agrabla kiel Jerusalem,

\par }{\Q Terura kiel batalantaj taĉmentoj.


\par }{\Q \VS{5}Forturnu la okulojn for de mi,

\par }{\Q Ĉar ili venkas min.

\par }{\Q Viaj haroj estas kiel aro da kaprinoj,

\par }{\Q Deirantaj sur la deklivo de la monto Gilead.


\par }{\Q \VS{6}Viaj dentoj estas kiel aro da ŝafinoj,

\par }{\Q Kiuj elvenas el la lavejo;

\par }{\Q Ĉiuj estas en paroj,

\par }{\Q Kaj ne mankas eĉ unu el ili.


\par }{\Q \VS{7}Kiel peco de granato, viaj vangoj aspektas

\par }{\Q Malantaŭ via vualo.


\par }{\Q \VS{8}Da reĝinoj ekzistas sesdek, kaj okdeko da kromvirinoj,

\par }{\Q Kaj la junulinoj estas sennombraj.


\par }{\Q \VS{9}Sed unu sola estas mia kolombino, mia virtulino;

\par }{\Q Ŝi estas la sola ĉe sia patrino,

\par }{\Q La elektita de sia naskintino;

\par }{\Q La filinoj vidis ŝin, kaj nomas ŝin feliĉulino;

\par }{\Q La reĝinoj kaj la kromvirinoj laŭdas ŝin, dirante:


\par }{\PP \par }
{\BB \par }
{\Q \VS{10}Kiu estas ŝi, kiu aspektas kiel la matenruĝo,

\par }{\Q Bela kiel la luno,

\par }{\Q Hela kiel la suno,

\par }{\Q Terura kiel batalantaj taĉmentoj?


\par }{\PP \par }
{\BB \par }
{\Q \VS{11}Mi iris en la nuksarban ĝardenon,

\par }{\Q Por trarigardi la verdajn kreskaĵojn de la valo,

\par }{\Q Por vidi, ĉu la vinbertrunko burĝonas, ĉu la granatarboj floras.


\par }{\Q \VS{12}Tiam mi ankoraŭ ne sciis,

\par }{\Q Ke mia animo elektos min por la ĉaroj de la nobeloj de mia popolo.


\par }{\PP \par }
{\BB \par }
{\Q \VS{13}Turniĝu, turniĝu, ho Ŝulamit;

\par }{\Q Turniĝu, turniĝu, ke ni rigardu vin.

\par }{\PP \par }
{\BB \par }
{\Q Kial vi volas rigardi Ŝulamiton tiel,

\par }{\Q Kiel oni rigardas la dancadon de la taĉmentoj?



\par }\Chap{7}{\PP \par }
{\Q \VerseOne{1}Kiel belaj estas viaj paŝoj en sandaloj, ho filino de princo!

\par }{\Q La svingado de viaj femuroj estas kiel ĉenringoj,

\par }{\Q Majstre ellaboritaj.


\par }{\Q \VS{2}Via umbiliko estas kiel ronda pokalo,

\par }{\Q Al kiu trinkaĵo ne mankas;

\par }{\Q Via ventro estas kiel amaso da tritiko ĉirkaŭita de rozoj;


\par }{\Q \VS{3}Viaj du mamoj estas kiel du cervidoj,

\par }{\Q Ĝemeloj de gazelino;


\par }{\Q \VS{4}Via kolo estas kiel turo el eburo;

\par }{\Q Viaj okuloj kiel la lagetoj en Ĥeŝbon, ĉe la pordego de Bat-Rabim;

\par }{\Q Via nazo estas kiel la turo de Lebanon rigardanta Damaskon;


\par }{\Q \VS{5}Via kapo sur vi estas kiel Karmel,

\par }{\Q Kaj la harbukloj de via kapo kiel la purpura robo de la reĝo, falde kunligita.


\par }{\Q \VS{6}Kiel bela kaj kiel ĉarma estas mia amatino inter la plezuroj!


\par }{\Q \VS{7}Via staturo similas la palmotrunkon,

\par }{\Q Kaj viaj mamoj la vinberarojn.


\par }{\Q \VS{8}Mi diris: Mi suprengrimpos la palmotrunkon kaj teniĝos je ĝiaj branĉoj;

\par }{\Q Kaj viaj mamoj estu kiel la penikoj de la vinbertrunko,

\par }{\Q Kaj la bonodoro de via nazo kiel la bonodoro de citronoj;


\par }{\Q \VS{9}Kaj via palato kiel vino bongusta,

\par }{\Q Kiu englitiĝas ĉarmege kaj glate,

\par }{\Q Kiu paroligas la lipojn de la dormantoj.


\par }{\PP \par }
{\BB \par }
{\Q \VS{10}Mi apartenas al mia amato,

\par }{\Q Kaj li sin tiras al mi.


\par }{\Q \VS{11}Venu, mia amato, ni eliru sur la kamparon;

\par }{\Q Ni enloĝiĝu en la vilaĝoj.


\par }{\Q \VS{12}Frumatene ni iru al la vinberĝardenoj;

\par }{\Q Ni rigardu, ĉu la vinbertrunko jam burĝonis,

\par }{\Q Ĉu ĝiaj floroj jam malfermiĝis,

\par }{\Q Ĉu la granatarboj jam floras;

\par }{\Q Tie mi donos al vi mian amon.


\par }{\Q \VS{13}La mandragoroj jam bonodoras,

\par }{\Q Kaj apud nia enirejo troviĝas delikataj fruktoj ĉiuspecaj, fruaj kaj malfruaj,

\par }{\Q Kiujn mi provizis por vi, ho mia amato!



\par }\Chap{8}{\PP \par }
{\Q \VerseOne{1}Ho, se vi estus al mi kiel frato,

\par }{\Q Kiu suĉis la mamojn de mia patrino!

\par }{\Q Se mi renkontus vin ekstere, mi kisus vin;

\par }{\Q Kaj tamen neniu malestimus min.


\par }{\Q \VS{2}Mi gvidus vin, mi enkondukus vin en la domon de mia patrino;

\par }{\Q Vi instruus min,

\par }{\Q Kaj mi trinkigus al vi la spicitan vinon kaj la granatsukon.


\par }{\Q \VS{3}Lia maldekstra mano estu sub mia kapo,

\par }{\Q Kaj lia dekstra ĉirkaŭprenu min!


\par }{\PP \par }
{\BB \par }
{\Q \VS{4}Mi ĵurligas vin, ho filinoj de Jerusalem,

\par }{\Q Ne veku nek sendormigu la amatinon,

\par }{\Q Ĝis ŝi mem volos.


\par }{\PP \par }
{\BB \par }
{\Q \VS{5}Kiu estas ŝi, kiu venas el la dezerto,

\par }{\Q Sin apogante sur sia amato?

\par }{\PP \par }
{\BB \par }
{\Q Sub la pomarbo mi vekis vin;

\par }{\Q Tie, kie via patrino vin naskis,

\par }{\Q Kie vin naskis via naskintino.


\par }{\PP \par }
{\BB \par }
{\Q \VS{6}Konservu min kiel sigelon en via koro, kiel sigelon sur via brako;

\par }{\Q Ĉar la amo estas forta kiel la morto;

\par }{\Q La ĵaluzo estas nefleksebla kiel Ŝeol;

\par }{\Q Ĝiaj brulaĵoj estas brulaĵoj de fajro,

\par }{\Q La flamo de la Eternulo.


\par }{\Q \VS{7}Granda akvo ne povas estingi la amon,

\par }{\Q Kaj riveroj ne povas superakvi ĝin;

\par }{\Q Se homo proponus doni la tutan havaĵon de sia domo por la amo,

\par }{\Q Oni malestime lin forpuŝus.


\par }{\Q \VS{8}Nia fratino ankoraŭ estas malgranda,

\par }{\Q Kaj mamojn ŝi ankoraŭ ne havas;

\par }{\Q Kion ni faros al nia fratino,

\par }{\Q Kiam oni svatos ŝin?


\par }{\Q \VS{9}Se ŝi estos muro, ni konstruos sur ŝi arĝentan palacon;

\par }{\Q Kaj se ŝi estos pordo, ni ĉirkaŭbaros ŝin per traboj el cedro.


\par }{\PP \par }
{\BB \par }
{\Q \VS{10}Mi estas muro, kaj miaj mamoj kiel turoj;

\par }{\Q Mi jam estis al li kiel iu, kiu trovis favoron.


\par }{\Q \VS{11}Salomono posedis vinberĝardenon en Baal-Hamon;

\par }{\Q Li luigis la vinberĝardenon al gardistoj;

\par }{\Q Ĉiu devas alporti milon da arĝentaj moneroj pro ĝiaj fruktoj.


\par }{\Q \VS{12}Mia propra vinberĝardeno estas antaŭ mi.

\par }{\Q La milon al vi, ho Salomono,

\par }{\Q Kaj ducent al la gardistoj de ĝiaj fruktoj.


\par }{\PP \par }
{\BB \par }
{\Q \VS{13}Ho vi, loĝantino de la ĝardenoj,

\par }{\Q La kamaradoj volas aŭskulti vian voĉon;

\par }{\Q Al mi ĝin aŭdigu.


\par }{\PP \par }
{\BB \par }
{\Q \VS{14}Forkuru, ho mia amato,

\par }{\Q Kaj similiĝu al gazelo aŭ al cervo

\par }{\Q Sur la montoj de aromaĵoj.


\par }