\NormalFont\ShortTitle{Filemon}

{\MT LA EPISTOLO DE LA APOSTOLO PAŬLO AL FILEMON


\par }\OneChap {\PP \VerseOne{1}Paŭlo, malliberulo por Kristo Jesuo, kaj Timoteo, la frato, al Filemon, nia amato kaj kunlaboranto,

\VS{2}kaj al Apfia, la fratino, kaj al Arĥipo, nia kunbatalanto, kaj al la eklezio en via domo:

\VS{3}Graco al vi kaj paco de Dio, nia Patro, kaj de la Sinjoro Jesuo Kristo.


\par }{\PP \VS{4}Mi ĉiam dankas mian Dion, memorigante pri vi en miaj preĝoj,

\VS{5}aŭdinte pri via amo kaj pri la fido, kiun vi havas al la Sinjoro Jesuo kaj al ĉiuj sanktuloj;

\VS{6}por ke la partoprenado en via fido fariĝu energia per la sciigo de ĉiu bonaĵo, kiu estas en vi, por Kristo.

\VS{7}Ĉar mi tre ĝojis kaj havis multon da konsolo pro via amo, ĉar la koroj de la sanktuloj refreŝiĝis per vi, frato mia.


\par }{\PP \VS{8}Kvankam do mi havas plenan kuraĝon en Kristo, por ordoni al vi tion, kio estas konvena,

\VS{9}tamen pro la amo mi preferas petegi tia, kia mi estas, Paŭlo, maljunulo kaj nun ankaŭ malliberulo pro Kristo Jesuo;

\VS{10}mi petegas vin koncerne mian filon, kiun mi naskis en miaj katenoj; tio estis Onesimo,

\VS{11}kiu estis iam senutila por vi, sed nun estas utila por vi kaj por mi;

\VS{12}mi ĵus resendis al vi lin mem, alivorte, mian propran koron;

\VS{13}lin mi volonte ja tenus apud mi, por ke anstataŭ vi li estu al mi helpanto en la ligiloj de la evangelio;

\VS{14}sed mi nenion volis fari sen via konsento; por ke via boneco estu ne kvazaŭ deviga, sed laŭvola.

\VS{15}Ĉar eble li pro tio estas apartigita for de vi por kelka tempo, por ke vi havu lin por ĉiam;

\VS{16}jam ne kiel sklavon, sed kiel pli bonan ol sklavo, kiel fraton amatan, precipe por mi, sed des pli por vi, kaj en la karno kaj en la Sinjoro.

\VS{17}Se vi do rigardas min kiel kunulon, akceptu lin tiel same, kiel min mem.

\VS{18}Se tamen li faris ian malhonestaĵon, aŭ ŝuldas ion al vi, tion enkalkulu en mian konton;

\VS{19}mi, Paŭlo, skribas per mia propra mano, mi ĝin repagos; mi tamen ne diras al vi, ke vi viaparte ŝuldas al mi eĉ vin mem.

\VS{20}Jes, frato mia, lasu min havi plezuron de vi en la Sinjoro; refreŝigu mian koron en Kristo.

\VS{21}Fidante pri via obeo, mi skribas al vi, sciante, ke vi faros eĉ pli multe, ol kiom mi diras.

\VS{22}Sed krom tio pretigu por mi gastoĉambron; ĉar mi esperas, ke mi, laŭ viaj preĝoj, estos donita al vi.


\par }{\PP \VS{23}Salutas vin Epafras, mia kunmalliberulo en Kristo Jesuo,

\VS{24}Marko, Aristarĥo, Demas, Luko, miaj kunlaborantoj.


\par }{\PP \VS{25}La graco de nia Sinjoro Jesuo Kristo estu kun via spirito. Amen.


\par }